JY LEES NOU Fanie kies: TV-karakters met styl
As Scandal/The Fixer se Olivia Pope (Kerry Washington) 'n kledingstuk in 'n episode dra, is dit daarna 'n mode-treffer. Sy het onlangs 'n wit jas aangehad, wat die volgende dag in Amerika uitverkoop het.
Don Draper (Jon Hamm) van Mad Men word beskou as die stylvolste TV-karakter van sy tyd. 'n Kettingwinkel in Amerika het selfs 'n klerepak-reeks ontwerp met dié karakter as inspirasie.
Downton Abbey se leefstyl neem ons na 'n droomwêreld vol weelde en romanse. Die invloed op mode was onvermydelik. En lady Mary Crawley (Michelle Dockery) het gou 'n stylikoon geword.
Die winter is hier en Game Of Thrones word gereken as die gewildste TV-reeks in die wêreld. Jon Snow (Kit Harington) se pels en lang hare gryp al kykers se verbeelding van die eerste seisoen af aan. Dié winter is parka-baadjies met kunspels of 'n kappie die één jas wat ouens moet dra.